Diari Oficial de la Generalitat Valenciana


Sumari del DOGV 9263, del 25-01-2022 (2022/495)

Extracte de la Resolució de 17 de gener de 2022, de la Universitat Miguel Hernández d'Elx, per la qual es convoca la segona convocatòria del Programa de mobilitat internacional «ERASMUS» modalitat pràctiques, curs 2021-2022. Codi subvenció: 69-869-7-0611-1299.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9263

Data del DOGV
:   25-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/495


Data del document
:   17-01-2022

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 17 de gener de 2022, de la Universitat Miguel Hernández d'Elx, per la qual es convoca la segona convocatòria del Programa de mobilitat internacional «ERASMUS» modalitat pràctiques, curs 2021-2022. Codi subvenció: 86-427-4-8336-7921. [2022/495]  
BDNS (identif.): 606855.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/606855)  
  
Primer. Personas beneficiarias  
Els i les sol·licitants han de reunir els requisits següents:  
1. Ser nacional o resident permanent en algun estat membre de la UE. Els i les sol·licitants han de posseir la nacionalitat d'un dels països participants en el programa, o de tercers països, i en aquest cas han d'acreditar que estan en possessió d'un permís vàlid per a residir a Espanya durant el període de realització de l'estada o ser considerats com a refugiats o apàtrides.  
2. Ser estudiant o estudianta de la UMH durant el curs acadèmic de la sol·licitud i el del gaudi de l'ajuda, excepte els estudiants d'últim any de carrera que no cal que estiguen matriculats l'any de gaudi de l'ajuda.  
  
3. Haver superat, en el moment de la sol·licitud, un mínim de 60 crèdits del pla d'estudis conduent al títol per al qual sol·licita la mobilitat (els estudiants de màster i doctorat estan exempts d'quest requisit).  
  
4. No haver sigut beneficiari amb anterioritat d'una beca Leonardo da Vinci de pràctiques a l'estranger o d'una mobilitat «Erasmus» pràctiques o fins d'estudis de 12 mesos en el mateix cicle acadèmic.  
  
Segon. Objecte  
L'objectiu de la convocatòria és seleccionar els estudiants de la UMH beneficiaris de les ajudes del programa «Erasmus» en la seua modalitat de Pràctiques, per a realitzar un període de pràctiques en qualsevol mena d'organització, pública o privada situada en qualsevol dels països participants.  
  
Tercer. Bases reguladores  
https://boumh.umh.es/files/2022/01/RR\_00125\_2022.pdf  
  
Quarta. Quantia  
L'import de les ajudes per beneficiari serà de 400 euros a 500 euros depenent de la destinació.  
  
Cinqué. Termini de presentació de sol·licituds  
El termini per a presentació de sol·licituds s'iniciarà l'endemà de publicació en el DOGV, i la finalització del mateix serà als deu dies hàbils a comptar a partir de l'endemà de la data de publicació.  
  
Sisé. Altres dades  
L'import de l'ajuda Erasmus per a la modalitat de pràctiques procedent de la Comissió Europea de la qual depén el SEPIE serà d'un màxim de 3 mesos, independentment de la duració de l'estada. En cas d'haver-hi més recursos disponibles, es pot incrementar el nombre de beques per a concedir o bé incrementar el nombre de mesos que es financen.  
  
Elx, 17 de gener de 2022.- El rector: Juan José Ruiz Martínez.